Γεγονότα Νοεμβρίου 2014

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Νοέμβριο του 2014, συνοδευόμενα από τις πηγές μέσω των οποίων μεταδόθηκαν. 

## 1η Νοεμβρίου
;Πόλεμος και επιθέσεις
*Στη διάρκεια συγκρούσεων ανάμεσα στην Αλ Κάιντα και το στρατό της Υεμένης σκοτώνονται 20 στρατιώτες και 3 μαχητές στην επαρχία Χοντέιντα στα δυτικά της χώρας. (Reuters) 
*Άγνωστοι ένοπλοι σκοτώνουν τουλάχιστον 20 αστυνομικοί σε ενέδρα στη βορειοδυτική Κένυα. (World Bulletin)

;Διεθνείς σχέσεις
*Αναλαμβάνει καθήκοντα η νέα Ευρωπαϊκή Επιτροπή με πρόεδρο τον πρώην πρωθυπουργό του Λουξεμβούργου Ζαν-Κλοντ Γιούνκερ. (euronews) 

;Δυστυχήματα
*Τουλάχιστον 4 άτομα πεθαίνουν από φωτιά και 1 ακόμα τραυματίζεται, ενώ αρκετά ακόμα αγνοούνται σε διώροφο κτήριο κοντά στο Πανεπιστήμιο του Νότιου Μέιν στην πόλη Πόρτλαντ των ΗΠΑ.(AP via Yahoo News US)

;Πολιτική
*Ο αντισυνταγματάρχης Ισαάκ Ζιντά αναλαμβάνει μεταβατικός αρχηγός κράτους της Μπουρκίνα Φάσο, με απόφαση του στρατού.(Σκάι) 

;Τεχνολογία
*Χωρίς ρεύμα μένει ολόκληρο το Μπανγκλαντές είναι σήμερα χωρίς ηλεκτρικό ρεύμα εξαιτίας μιας βλάβης που σημειώθηκε σε μια γραμμή μετάδοσης. (voria.gr)

;Αθλητισμός
*Η ομάδα των Western Sydney Wanderers νικούν την σαουδαραβική Αλ Χιλάλ με 1-0 και γίνονται η πρώτη ομάδα από την Αυστραλία που κατακτούν το Τσάμπιονς Λιγκ Ασίας. (AAP μέσω ABC News Australia)

## 2 Νοεμβρίου
;Πόλεμος και επιθέσεις
*Σε επίθεση αυτοκτονίας στα σύνορα του Πακιστάν με την Ινδία κοντά στη Λαχόρη σκοτώνονται τουλάχιστον 60 άτομα και άλλα 70 τραυματίζονται. (Το Βήμα)
*Σε ένοπλη επίθεση ύποπτων αυτονομιστών στη Μομπάσα της Κένυα σκοτώνεται 1 αξιωματικός και 6 από τους δράστες.(Reuters) 

;Πολιτική και εκλογές
*Κρίση στην Νοτιοανατολική Ουκρανία:
**Οι ψηφοφόροι στις αποσπασμένες "λαϊκές δημοκρατίες" του Ντονέτσκ και του Λουχάνσκ ψηφίζουν σε προεδρικές και βουλευτικές εκλογές, οι οποίες αναγνωρίζονται μόνο από τη Ρωσία. Οι επικεφαλής των ανταρτών Αλεξάντερ Ζαχαρτσένκο (Ντονέτσκ) και Ιγκόρ Πλοτνίσκι (Λουχάνσκ) κερδίζουν τις εκλογές. Σύμφωνα με τους διεθνείς παρατηρητές, η συμμετοχή είναι υψηλή. (BBC)
*Ρουμανικές προεδρικές εκλογές 2014:
**Στις κάλπες για τις προεδρικές εκλογές προσέρχονται οι ψηφοφόροι στη Ρουμανία. Ο αριστερός πρωθυπουργός Βίκτορ Πόντα προηγείται στον πρώτο γύρο επί του αντιπάλου του, Κλάους Γιοχάνις, ο οποίος προέρχεται από τη γερμανική μειονότητα. Ο δεύτερος γύρος θα διεξαχθεί στις 16 Νοεμβρίου. (Πρώτο Θέμα)

## 3 Νοεμβρίου
;Πόλεμος και επιθέσεις
*Σε ανακοίνωση του Παρατηρητηρίου Ανθρωπίνων Δικαιωμάτων στη Συρία αναφέρεται ότι το Ισλαμικό Κράτος αποκεφάλισε οκτώ αντάρτες που είχαν παραδοθεί στη συριακή πόλη Μπουκάμαλ και διαπόμπευσε τις σορούς τους, επιδεικνύοντάς τις πάνω σε σταυρούς. (enet.gr)
 
;Τέχνες και κουλτούρα
*Το Παγκόσμιο Εμπορικό Κέντρο One World ανοίγει ξανά 13 χρόνια μετά τις Τρομοκρατικές επιθέσεις της 11ης Σεπτεμβρίου. (FOXNews)

;Νόμος και έγκλημα
*Εντοπίζονται τρία πτώματα κοντά στο σιδηροδρομικό σταθμό του Βίλντεσβιλ στο Όμπερλαντ της Βέρνης στην Ελβετία. (Τα Νέα)
;Καταστροφές και δυστυχήματα
*Από τη βύθιση μιας μικρής βάρκας που μεταφέρει άτομα που ζητούν άσυλο στη Μαύρη Θάλασσα κοντά στην Κωνσταντινούπολη σημειώνονται τουλάχιστον 21 θάνατοι. (AAP μέσω SBS)

## 4 Νοεμβρίου
;Νόμος και έγκλημα
*Συλλαμβάνονται οι φερόμενοι ως εγκέφαλοι της απαγωγής 43 φοιτητών που αγνοούνται στην Ιχουάλα του Μεξικό. Πρόκειται για έναν μεξικανό δήμαρχο και τη σύζυγό του. (Los Angeles Times)

;Πολιτική και εκλογές
**Ενδιάμεσες αμερικανικές εκλογές 2014:
*Στις κάλπες για την ανάδειξη των μελών της Βουλής των Αντιπροσώπων και της Γερουσίας προσέρχονται οι Αμερικανοί ψηφοφόροι.(Bloomberg) 
**Η ρεπουμπλικανή Ελίζ Στέφανικ σε ηλικία 30 ετών γίνεται η νεότερη εκλεγμένη βουλευτίνα (μέλος του Κογκρέσου) στη Νέα Υόρκη. (time.com)
;Αθλητισμός
*Στην ιππασία, ο γερμανικός ίππος Protectionist κατακτά το Κύπελλο Μελβούρνης. (''Melbourne Age'')

## 5 Νοεμβρίου
;Πόλεμος και επιθέσεις
*Εμφύλιος πόλεμος στη Λιβύη
**Στη διάρκεια ανάμεσα σε δυνάμεις που πρόσκεινται στην κυβέρνηση και σε παραστρατιωτικούς, έχουν σκοτωθεί γύρω στα 400 άτομα τις 3 τελευταίες εβδομάδες, συμπεριλαμβανομένων και τουλάχιστον 250 θανάτων στη Βεγγάζη και 140 κοντά στην πρωτεύουσα Τρίπολη. (Associated Press μέσω ''Washington Post'') 
*Εμφύλιος πόλεμος στη Συρία
**Από πυρά όλμου που πλήττουν σχολείο στη Δαμασκό, σκοτώνονται 11 παιδιά. (Reuters)
*Πόλεμος στο Ντονμπάς
**Δύο έφηβοι σκοτώνονται από πυρά σε σχολείο του Ντονέτσκ. (BBC)
*Ισραηλινοπαλαιστινιακή σύρραξη:
**Σε επίθεση που γίνεται με όχημα στην Ιερουσαλήμ σκοτώνεται 1 άτομο και άλλα 14 τραυματίζονται. (AP)(Times of Israel)(ABC News)

;Δυστυχήματα
*Έπειτα από σύγκρουση σχολικού λεωφορείου με βυτιοφόρο στην Αίγυπτο απανθρακώνονται 18 μαθητές. (antenna.gr) 

;Υγεία
*Ο Παγκόσμιος Οργανισμός Υγείας διορίζει το Δρα Μαθιντίζο ως τον νέο επικεφαλής στην Αφρική καθώς ο αριθμός των θυμάτων υπερβαίνει τις 5.000. (AP)

## 6 Νοεμβρίου

;Νόμος και έγκλημα
*Ο Αυστραλός Φιλ Ραντ, ντράμερ του συγκροτήματος της ροκ AC/DC κατηγορείται για απόπειρα για τη διάπραξη 2 ανθρωποκτονιών, απειλές κατά της ζωής και για κατοχή ναρκωτικών στη Νέα Ζηλανδία. (Reuters) 

;Πολιτική και εκλογές
*Αρχηγοί κρατών συμφωνούν για το σχηματισμό μεταβατικής κυβέρνησης διάρκειας 1 έτους στην Μπουρκίνα Φάσο, έπειτα από συνομιλίες στην Ουαγκαντουγκού. Οι εκλογές θα διεξαχθούν το Νοέμβριο του 2015. (enet.gr)

## 7 Νοεμβρίου
;Πόλεμος και επιθέσεις
*Ο πρόεδρος των ΗΠΑ Μπαράκ Ομπάμα διατάσσει την αποστολή άλλων 1.500 στρατιωτών στο Ιράκ.(''The New York Times'')

;Νόμος και έγκλημα
*Οι γονείς των αγνοούμενων φοιτητών στην Ιγουάλα του Μεξικό ανακοινώνουν στις αρχές την εύρεση 6 σάκων που περιέχουν τα πτώματα αγνώστων. Συνεχίζονται οι έρευνες για την ταυτοποίηση των θυμάτων, ενώ 3 άτομα παραδέχονται την εμπλοκή τους στη σφαγή.(Fox News)
*Απαλλάσσεται από τις κατηγορίες για την απόπειρα ανθρωποκτονίας ο ντράμερ των AC/DC Φιλ Ραντ. (The Guardian)

## 8 Νοεμβρίου
;Πόλεμος και επιθέσεις
*Τραυματίζεται σοβαρά στη διάρκεια αμερικανικού βομβαρδισμού στο αλ Κάιμ ο Αμπού Μπακρ αλ Μπαγκντάντι, ηγέτης του Ισλαμικού Κράτους του Ιράκ και της Συρίας.(DailyMail)
*Στη Σομαλία η οργάνωση αλ Σαμπάαμπ ανακαταλαμβάνει το νησί Κούντχαα, με τον αριθμό των νεκρών να ξεπερνούν τους 23. (Garowe Online) 
;Διεθνείς σχέσεις
*Η Βόρεια Κορέα αποφυλακίζει τους αμερικανούς έγκλειστους Κένεθ Μπάε και Μάθιου Τοντ Μίλερ.(CNN)

## 9 Νοεμβρίου
;Τέχνες και πολιτισμός
*Δεκάδες χιλιάδες ατόμων συρρέουν στην Πύλη του Βραδενβούργου στο Βερολίνο τιμώντας την 25η επέτειο από την Πτώση του Τείχους. (BBC News)

;Δυστυχήματα
*Από τη συντριβή μικρού αεροσκάφους καθώς προσεγγίζει το νησί Γκραντ Μπαχάμα στις Μπαχάμες σκοτώνονται 9 άτομα. (AP μέσω Fox News), (NBC News)

;Υγεία
*Στην Πορτογαλία ανακοινώνεται ότι πέθαναν 5 άτομα σε επιδημία της νόσου των λεγεωνάριων και ότι υπάρχουν τουλάχιστον 180 κρούσματα. (Diário de Notícias) 

;Πολιτική και εκλογές
* Οι Καταλανοί ψηφίζουν σε ένα δημοψήφισμα για το αν θα πρέπει να αποκτήσουν αυτοδιάθεση. Η κυβέρνηση της Μαδρίτης δεν αναγνωρίζει τη δικαιοδοσία του δημοψηφίσματος.(BBC) 

## 10 Νοεμβρίου
;Πόλεμοι και επιθέσεις
*Στη Νιγηρία σε επίθεση αυτοκτονίας από βομβιστή μεταμφιεσμένο σε μαθητή σχολείου σκοτώνονται 48 μαθητές και άλλοι 79 τραυματίζονται κατά την προσευχή σε σχολείο δευτεροβάθμιας εκπαίδευσης αρρένων στην πολιτεία Γιόμπε. (skai.gr) 
*Στο Μεξικό σημειώνονται νέα επεισόδια κοντά στο αεροδρόμιο του Ακαπούλκο, όταν διαδηλωτές που διαμαρτύρονται για την εξαφάνιση και τη δολοφονία των 43 φοιτητών συγκρούονται με την αστυνομία. (in.gr)
;Διεθνείς σχέσεις
*Ανοίγει τις εργασίες του στο Πεκίνο το φόρουμ των κρατών μελών του APEC.(BBC)

## 11 Νοεμβρίου

;Δυστυχήματα
*Τουλάχιστον 56 άνθρωποι σκοτώνονται από τη μετωπική σύγκρουση ενός λεωφορείου με φορτηγό σε δρόμο του νότιου Πακιστάν, κοντά στην πόλη Χαϊρπούρ.(antenna.gr) 

;Πολιτική και εκλογές
*Ο πρόεδρος της Αιγύπτου Αμπντέλ Φάταχ αλ Σίσι δηλώνει ότι οι βουλευτικές εκλογές θα διεξαχθούν τον ερχόμενο Μάρτιο.
(enet.gr)

;Υγεία
*Στην Ινδία πέθαναν 11 γυναίκες και τουλάχιστον 20 είναι σε κρίσιμη κατάσταση μετά τη χειρουργική επέμβαση στείρωσης στην οποία υποβλήθηκαν στην επαρχία Μπιλασπέρ του Τσατισγκάρ. (BBC)

;Νόμος και έγκλημα
*Στη Νότια Κορέα, 15 μέλη του πληρώματος του MV Sewol καταδικάζονται για εγκληματική αμέλεια στο ναυάγιο με το φέρι μποτ, ενώ ο πλοίαρχος καταδικάζεται σε ποινή φυλάκισης 36 ετών και ο αρχιμηχανικός σε φυλάκιση 30 ετών. (Fox News)

;Αθλητισμός
*Η ταϊλανδή βιολονίστρια Βανέσα Μέι τιμωρείται με αποκλεισμό 4 ετών από τους αγώνες σκι επειδή "μαγείρεψε" τα αποτελέσματα έτσι ώστε να πάρει μέρος στους Χειμερινούς Ολυμπιακούς Αγώνες του 2014. (''The Guardian'')

## 12 Νοεμβρίου
;Πόλεμος και επιθέσεις
*Το NATO ισχυρίζεται ότι ρώσοι στρατιώτες και εξοπλισμός έχουν εισέλθει στην Ουκρανία. (BBC)
*Τουλάχιστον 33 άτομα σκοτώθηκαν στην κυβερνητική επαρχία Αλ Μπάιντα της Υεμένης στη διάρκεια συγκρούσεων ανάμεσα σε αντάρτες Χούθι και σε σουνιτικές φυλές. (Reuters) 
*Στο Ιράκ σε βομβιστική επίθεση σκοτώνονται τουλάχιστον 23 άνθρωποι σε ολόκληρη τη χώρα. (Reuters) 
*Στην Αίγυπτο ένοπλοι επιτίθενται σε πλοίο του αιγυπτιακού ναυτικού στη Μεσόγειο, με 8 ναυτικούς να αγνοούνται και 4 να τραυματίζονται έπειτα από την επίθεση. Συνελήφθησαν 32 από τους δράστες με 4 νεκρούς σύμφωνα με ανακοίνωση. (''Voice of America'')

;Διεθνείς σχέσεις
*Ανοίγει τις εργασίες της η 25η σύνοδος κορυφής του ASEAN στην πόλη Ναϊπιντάου, πρωτεύουσα της Μιανμάρ. (AP μέσω ''Daily Mail'')
*Ο Κινέζος ηγέτης Σι Γινπίν και ο Αμερικανός πρόεδρος Μπαράκ Ομπάμα συμφωνούν στον περιορισμό των αερίων που προκαλούν το φαινόμενο του θερμοκηπίου. (''Washington Post'')

;Νόμος και έγκλημα
*Μαζική απαγωγή φοιτητών στην Ιγουάλα:
**Διαδηλωτές επιτίθενται στο κτήριο του Κογκρέσου της πολιτείας Γκερέρο του Μεξικό και πυρπολούν 5 οχήματα. (BBC)

;Επιστήμη
*Το διαστημικό σκάφος "Ροζέτα" της Ευρωπαϊκής Διαστημικής Υπηρεσίας με το σκάφος *[[Philae (διαστημικό σκάφος)|Philae]]* προσγειώνεται επάνω στον κομήτη 67P/Churyumov-Gerasimenko. (''Washington Post'')  (BBC)

## 13 Νοεμβρίου
;Υγεία
*Επιδημία Έμπολα στην Δυτική Αφρική
**Ο Παγκόσμιος Οργανισμός Υγείας ανακοινώνει ότι ο αριθμός των θυμάτων στις 3 χώρες που επλήγησαν περισσότερο από τον ιό του Έμπολα (Γουινέα, Λιβερία και Σιέρα Λεόνε - υπερέβη τις 5.000. (Reuters) 

;Νόμος και έγκλημα
*Συλλαμβάνεται 1 γιατρός, ο οποίος είναι ύποπτος για το θάνατο 13 γυναικών σε κρατική κλινική στείρωσης στην Τσατισγκάρ της Ινδίας.
(BBC)

;Επιστήμη
*Το διαστημικό σκάφος Philae είναι πλέον σταθερό και στέλνει φωτογραφίες από την επιφάνεια του κομήτη 67P/Churyumov–Gerasimenko. (BBC)

;Αθλητισμός
*Στην Αμερικανική Λίγκα του μπέιζμπολ, ο 23χρονος παίκτης των Los Angeles Angels Μάικ Τράουτ κερδίζει το βραβείο ομόφωνα και γίνεται ο μικρότερος σε ηλικία παίκτης στην ιστορία που γίνεται πολυτιμότερος παίκτης στην ιστορία με ομόφωνη απόφαση. (ESPN)

## 14 Νοεμβρίου
;Πόλεμος και επιθέσεις
*Η μαχητική οργάνωση Μπόκο Χαράμ καταλαμβάνει την βορειοανατολική πόλη Τσιμπόκ της Νιγηρίας στην πολιτεία Μπόρνο. (BBC)

;Τέχνες και κουλτούρα
*Η Ρωσία σχεδιάζει μια "εναλλακτική Wikipedia". (BBC)

;Πολιτική
*Ο πρωθυπουργός Σίνζο Άμπε θα διαλύσει το Κοινοβούλιο στις 18 Νοεμβρίου και θα προκηρύξει πρόωρες εκλογές στις 14 Δεκεμβρίου. (NHK World)

## 15 Νοεμβρίου
;Καταστροφές
*Σεισμός μεγέθους 5,4 βαθμών της κλίμακας Ρίχτερ προξενεί σοβαρές ζημίες στην περιοχή της λίμνης του Κιργιστάν. (Reuters) 
*Σεισμική δόνηση 7,1 Ρίχτερ πλήττει τις ακτές της Κότα Τερνάτε στην Ινδονησία. (AP).
**Ο κίνδυνος για τσουνάμι αποσοβείται, σύμφωνα με μετέπειτα ανακοίνωση. (NOAA).

;Διεθνείς σχέσεις
*Διεξάγεται στο Μπρισμπέιν η 9η σύνοδος κορυφής της ομάδας των χωρών του G-20.(AP μέσω NBC News)

;Πολιτισμός
*Ο 14χρονος Ιταλός Βιντσέντσο Καντιέλο κερδίζει στη Μάλτα το διαγωνισμό παιδικού τραγουδιού της Eurovision για το 2014, με το τραγούδι "Tu primo grande amore". (Times of Malta)

## 16 Νοεμβρίου
;Πόλεμος και επιθέσεις
*Το Ισλαμικό Κράτος του Ιράκ και της Συρίας ισχυρίζεται ότι αποκεφάλισε τον αμερικανό όμηρο Πίτερ Κάσιγκ. (BBC)

;Νόμος και έγκλημα
*Στην Αυστραλία διαδηλωτές στην πόλη Μπρισμπέιν καίνε αυστραλιανές σημαίες, για να διαμαρτυρηθούν για τα δικαιώματα των αυτοχθόνων.(News.com.au) 

;Πολιτική και εκλογές
*Ρουμανικές προεδρικές εκλογές 2014
**Περισσότεροι από 18,2 εκατ. ψηφοφόροι προσέρχονται στις κάλπες για τον δεύτερο γύρο των προεδρικών εκλογών στη Ρουμανία. (BBC)

## 17 Νοεμβρίου
;Διεθνείς σχέσεις
*Η Αυστραλία και η Κίνα οριστικοποιούν μια συμφωνία για ελεύθερο εμπόριο, αξίας 18 δισ. δολαρίων ΗΠΑ. (News Limited)

;Πολιτική και εκλογές
*Ο πρώην υπουργός Εξωτερικών της Μπουρκίνα Φάσο Μισέλ Καφάντο διορίζεται ως μεταβατικός πρόεδρος.
(Reuters) 

;Θρησκεία
*Η Αγγλικανική Εκκλησία υιοθετεί νόμο που ανοίγει το δρόμο για το διορισμό γυναικών ως επισκόπων. (BBC)

## 18 Νοεμβρίου
;Πόλεμος και επιθέσεις
*Σε τρομοκρατική επίθεση που σημειώνεται σε συναγωγή της Ιερουσαλήμ σκοτώνονται 4 ραβίνοι και άλλα 8 άτομα τραυματίζονται από δύο ενόπλους, οι οποίοι σκοτώθηκαν από την αστυνομία. (BBC)

;Πολιτική και εκλογές
*Ο ανεξάρτητος Κένεθ Μαπ εκλέγεται Κυβερνήτης των Αμερικανικών Παρθένων Νήσων επικρατώντας στον δεύτερο γύρο των εκλογών της Δημοκρατικής Ντόνα Κρίστενσεν. (Virgin Islands News Online)
*Στην Ιαπωνία ο πρωθυπουργός Σίνζο Άμπε προκηρύσσει πρόωρες εκλογές για τα μέσα του Δεκέμβρη.(BBC)
*Ρουμανικές προεδρικές εκλογές 2014:
**Ο Τεοντόρ Μελεσκάνου γίνεται ο δεύτερος υπουργός Εξωτερικών στη Ρουμανία σε 8 ημέρες που παραιτείται εξαιτίας προβλημάτων με την οργάνωση των εκλογών, που στέρησαν τη δυνατότητα να ψηφίσουν σε χιλιάδες ρουμάνους. (Independent Balkan News Agency)
*Ο Άντριου Λιτλ εκλέγεται νέος ηγέτης του Εργατικού Κόμματος μετά την παραίτηση του Ντέιβιντ Κάνλιφ τον περασμένο Σεπτέμβριο. 
(''Bloomberg News'')
;Αθλητισμός
*Η Τζαμάικα κατακτά το Κύπελλο ποδοσφαίρου Καραϊβικής για το 2014 επικρατώντας των Τρινιδάδ και Τομπάγκο στα πέναλτι στον τελικό της διοργάνωσης.

(CONCACAF) 

## 19 Νοεμβρίου
;Πόλεμος και επιθέσεις
*Η Μπόκο Χαράμ σκοτώνουν τουλάχιστον 45 άτομα σε επίθεση που γίνεται σε αντίποινα σε χωριό της βορειοανατολικής Νιγηρίας. 
(Reuters) 
*Ο στρατός της Μιανμάρ επιτίθεται στο αρχηγείο των αυτονομιστών του Καχίν κοντά στη Λάιζα σκοτώνοντας τουλάχιστον 22 αντάρτες. 
(AP μέσω ABC News)

;Νόμος και έγκλημα
*Δολοφονημένη με σφαίρες και θαμμένη μαζί με την αδερφή της βρίσκεται η 19χρονη υποψήφιας Μις Κόσμος Μαρία Χοσέ Αλβαράδο στη Σάντα Μπάρμπαρα της Ονδούρας. Η αστυνομία συλλαμβάνει το φίλο της αδερφής της, Πλούταρκο Ρούις και έναν συνένοχό του. 
(Sky News)

;Πολιτική και εκλογές
*Ο Μπασούκι Τζαχάγια Πουρνάμα ορκίζεται ως Κυβερνήτης της Τζακάρτα και γίνεται ο πρώτος κινεζικής εθνικότητας που αναλαμβάνει στο αξίωμα. Διαδέχεται τον Τζόκο Γουιντόντο, ο οποίος είναι πλέον πρόεδρος.(''TIME'')
*Το Κοινοβούλιο της Σκωτίας εκλέγει τη Νίκολα Στάρτζιον ως την πρώτη γυναίκα στο αξίωμα της Πρώτης Υπουργού της Σκωτίας.
(''The Scotsman'') 

## 20 Νοεμβρίου
;Πόλεμος και επιθέσεις
*Οι αντάρτες της Ουγκάντα σκοτώνουν ως και 80 άτομα κοντά στο Μπενί του βόρειου Κίβου στην Λαοκρατική Δημοκρατία του Κονγκό. 
(Reuters) 

;Τέχνες και πολιτισμός
*15η απονομή των βραβείων Λάτιν Γκράμι:
**Οι Ενρίκε Ιγκλέσιας, Χέντε δε Σόνα και Ντεσεμέρ Μπουένο κερδίζουν 3 Λάτιν Γκράμι ανάμεσα στα οποία και εκείνο για το τραγούδι της χρονιάς, με το "Bailando". 
(ABC News) 
**Ο Πάκο ντε Λουθία κερδίζει μετά θάνατο στην κατηγορία άλμπου της χρονιάς για το *Canción de Andaluza*. (ABC News)
**Ο Χόρχε Ντρέξλερ και η Άνα Τιζού κερδίζουν στην κατηγορία δίσκος της χρονιάς με το "Universos Paralelos". 
(ABC News)

;Διεθνείς σχέσεις
*Η Βόρεια Κορέα απειλεί με τη διεξαγωγή νέας πυρηνικής δοκιμής σε απάντηση στο ψήφισμα του Συμβουλίου των Ηνωμένων Εθνών για τα Ανθρώπινα Δικαιώματα, το οποίο υιοθετήθηκε την Τρίτη και συνιστά την έναρξη έρευνας για το αν διεπράχθησαν παραβιάσεις των ανθρωπίνων δικαιωμάτων. (BBC)

;Νόμος και έγκλημα
*Σε επίθεση με μαχαίρι που σημειώνεται σε σανατόριο της βόρειας Κίνας, στο θέρετρο Μπέινταχε σκτώνονται 7 άτομα, ανάμεσα στα οποία και 6 μέλη του νοσηλευτικού προσωπικού. (Reuters μέσω ''The Globe and Mail'')
* Νοτιοκορεάτικο δικαστήριο καταδικάζει σε φυλάκιση 10 ετών για αμέλεια και διαφθορά τον Κιμ Χαν-σικ, για το ναυάγιο του MV Sewol. 
(Reuters) 

;Πολιτική και εκλογές
*Πρόωρες εκλογές στη Σρι Λάνκα προκηρύσσει ο πρόεδρος Μαχίντα Ραγιαπάκσε. (''Washington Post'') 
*Χιλιάδες διαδηλωτές συρρέουν στην Πόλη του Μεξικού για πανεθνικό συλλαλητήριο στη μνήμη των 43 αγνοούμενων φοιτητών στην Ιγκουάλα. Οι διαδηλωτές καλούν επίσης σε γενική απεργία. (BBC News)

## 21 Νοεμβρίου
;Καταστροφές και δυστυχήματα
*Από τη συντριβή στρατιωτικού ελικοπτέρου στην κομητεία Σιμπίου στη Ρουμανία, σκοτώνονται τουλάχιστον 8 άτομα και άλλα 2 τραυματίζονται.
(Xinhua)  27076779 (ABC News)
*Οι νεκροί από τη χιονοθύελλα που πλήττει την δυτική πολιτεία της Νέας Υόρκης έφτασαν τους 13.(AAP via SBS News)
*Σε πανικό στην πόλη Κουέκουε της Ζιμπάμπουε σκοτώνονται τουλάχιστον 11 άτομα και άλλα 40 τραυματίζονται εξαιτίας της ρίψης δακρυγόνων από

την αστυνομία. (IANS μέσω ''Business Standard'')

;Υγεία
*Ο Παγκόσμιος Οργανισμός Υγείας ανακοινώνει ότι σε επιδημία βουβωνικής πανώλης στη Μαδαγασκάρη έχουν πεθάνει ως τώρα 40 άνθρωποι.(BBC)

;Νόμος και έγκλημα
*Η Βουλή των Αντιπροσώπων των ΗΠΑ καταθέτει αγωγή εναντίον του πρόεδρου Μπαράκ Ομπάμα για τις διοικητικές ενέργειες στις οποίες προέβη αναφορικά με την εφαρμογή της Πράξης για την Προστασία των Ασθενών.(NBC News)

## 22 Νοεμβρίου
;Πόλεμος και επιθέσεις
*Εξτρεμιστές της οργάνωσης Αλ Σαμπάαμπ καταλαμβάνουν ένα λεωφορείο που εκτελούσε το δρομολόγιο ανάμεσα στις πόλεις Μαντέρα και Ναϊρόμπι στην Κένυα και εκτελούν 28 επιβάτες που δεν ήταν μουσουλμάνοι. (Agencies via Deutsche Welle)

;Καταστροφές και δυστυχήματα
*Σεισμός 6,8 Ρίχτερ σημειώνεται στην περιφέρεια Ναγκάνο της Ιαπωνίας, με αποτέλεσμα τον τραυματισμό 30 ατόμων και την κατάρρευση αρκετών οικιών. (Wires and ABC News Australia), 
(AP) 
*Από σεισμό μεγέθους 5,9 Ρίχτερ που πλήττει την πόλη Καντίνγκ της επαρχίας Σιτσουάν της Κίνας, σκοτώνονται 2 άτομα και άλλα 54 τραυματίζονται.
(AP μέσω ''Wall Street Journal'')

;Πολιτική και εκλογές
*Γενικές εκλογές στο Μπαχρέιν 2014
**Οι ψηφοφόροι στο Μπαχρέιν προσέρχονται στις κάλπες για τις πρώτες βουλευτικές εκλογές μετά την ανεπιτυχή Επανάσταση του Σμαραγδιού. 
(BBC)

;Αθλητισμός
*Ο Αργεντινός ποδοσφαιριστής Λιονέλ Μέσι της Μπαρτσελόνα πετυχαίνει ένα νέο ρεκόρ τερμάτων στο πρωτάθλημα Λα Λίγκα με 253 γκολ. (Reuters μέσω SBS)

## 23 Νοεμβρίου
;Πόλεμος και επιθέσεις
*Σε επίθεση ενός βομβιστή αυτοκτονίας στη διάρκεια αγώνα πετοσφαίρισης στην επαρχία Πακτίκα του Αφγανιστάν σκοτώνονται 45 άνθρωποι και άλλοι 50 
τραυματίζονται. (Reuters) 
;Καταστροφές και δυστυχήματα
*Ο αριθμός των νεκρών από τον χθεσινό σεισμό στην επαρχία Σιτσουάν της Κίνας ανέρχεται σε 4 και των τραυματιών σε 54. 
(AP μέσω Fox News)
*Η έκρηξη ηφαιστείου στο νησί Φόγκο του Πράσινου Ακρωτηρίου είναι μία από τις πιο ισχυρές που έχουν καταγραφεί στα χρονικά του νησιού και οδηγεί στην αναγκαστική εκκένωση του χωριού Τσα ντας Καλντέιρας. (OceanPress)

;Πολιτική και εκλογές
* Τυνησιακές προεδρικές εκλογές 2014
** Στις κάλπες για τις προεδρικές εκλογές προσέρχονται οι ψηφοφόροι στην Τυνησία. (BBC)
*Το Ισραήλ εγκρίνει νομοθεσία με βάση την οποία γίνεται ο ορισμός της χώρας ως κράτος έθνος των Εβραίων.
(AP)

;Αθλητισμός
*Ο Βρετανός Λιούις Χάμιλτον κερδίζει το παγκόσμιο πρωτάθλημα της Φόρμουλα Ένα για το 2014 τερματίζοντας πρώτος στο γκραν πρι του Άμπου Ντάμπι. (BBC Sport)
*Στο σκάκι, ο Νορβηγός Μάγνους Κάρλσεν παραμένει παγκόσμιος πρωταθλητής, έπειτα από τη νίκη του επί του Ινδού Βίσι Άναντ στην 11η τους παρτίδα του αγώνα τους στο Σότσι.(''Deutsche Welle'')
*Στην αντισφαίριση, η Ελβετία κατακτά για πρώτη φορά στην ιστορία της το Κύπελλο Ντέιβις με νίκη επί της Γαλλίας στον τελικό.(''New York Times'')

## 24 Νοεμβρίου

;Τέχνες και κουλτούρα
*Κυκλοφορεί το πρώτο φύλλο της εφημερίδας *[[The National (Σκωτία)|The National]]*, που είναι η πρώτη καθημερινή εφημερίδα της Σκωτίας, η οποία υποστηρίζει την ανεξαρτησία της. (RT)

;Καταστροφές
*Σφοδρή κακοκαιρία πλήττει το Μαρόκο, με απολογισμό τουλάχιστον 35 νεκρούς και 3 αγνοουμένους. (kathimerini.gr)

;Πολιτισμός
*Το Βραβείο Θερβάντες για το 2014 απονέμεται στον Ισπανό συγγραφέα Χουάν Γκοϊτισόλο. (naftemporiki.gr) 

;Πολιτική
*Ανακοινώνεται από τον πρόεδρο Μπαράκ Ομπάμα η παραίτηση του υπουργού Άμυνας των ΗΠΑ, Τσακ Χέιγκελ. (in.gr)

## 25 Νοεμβρίου
;Πόλεμος και επιθέσεις
*Η συριακή πολεμική αεροπορία βομβαρδίζει την πόλη Ράκα σκοτώνοντας τουλάχιστον 36 άτομα. (''Washington Post'') 
*Δύο κορίτσια ζωσμένα με εκρηκτικά ανατινάζονται και σκοτώνονται περισσότερα από 40 άτομα στην Μαϊντουγκουρί, πρωτεύουσα της πολιτείας Μπόρνο της Νιγηρίας. (AP μέσω ''Washington Post'')

;Δυστυχήματα
*Από την κατάρρευση πολυκατοικίας στην αιγυπτιακή πρωτεύουσα Κάιρο, σκοτώνονται τουλάχιστον 10 άνθρωποι. (BBC)

;Νόμος και έγκλημα
*Συλλαμβάνεται από τις αρχές στην Πορτογαλία ο πρώην πρωθυπουργός Ζοζέ Σόκρατες, ο οποίος κατηγορείται για διαφθορά, οικονομική απάτη με πλαστογραφία και ξέπλυμα βρόμικου χρήματος. (New York Times)
*Στο προάστιο Φέργκισον του Σεντ Λούις ξεσπούν ξανά βίαια επεισόδια έπειτα από την ετυμηγορία των ενόρκων για έναν αξιωματικό της αστυνομίας που πυροβόλησε τον νεαρό Μάικλ Μπράουν και αθωώθηκε.(AP μέσω First Post)

;Αθλητισμός
*Λίγες μέρες μετά το χατ τρικ που πέτυχε στο ισπανικό πρωτάθλημα για το 2014–15, ο επιθετικός της Μπαρτσελόνα Λιονέλ Μέσι γίνεται ο πρώτος σε τέρματα παίκτης στην ιστορία των ευρωπαϊκών κυπέλλων και του Τσάμπιονς Λιγκ.(Guardian) (Mail)
*Ο Αυστραλός κρίκετερ Φίλιπ Χιουζ νοσηλεύεται σε σοβαρή κατάσταση μετά τον τραυματισμό του από το μπαλάκι στη διάρκεια αγώνα στο Σέφιλντ.
(ESPNCricinfo)

## 26 Νοεμβρίου
;Πόλεμος και επιθέσεις
*Τουλάχιστον 3 άτομα σκοτώνονται σε έναν νέο γύρο συγκρούσεων ανάμεσα στον ουκρανικό στρατό και σε φιλορώσους αυτονομιστές.(Xinhua)

;Δυστυχήματα
*Από πυρκαγιά σε ανθρακωρυχείο στην κινέζικη επαρχία Λιαονίν πεθαίνουν 24 ανθρακωρύχοι και τραυματίζονται άλλοι 52. (AFP μέσω Channel News Asia) 

;Νόμος και έγκλημα
*Σε ποινές φυλάκισης από 2 ως 5 χρόνια καταδικάζονται από δικαστήριο της Αιγύπτου 78 έφηβοι, επειδή πήραν μέρος σε διαδηλώσεις με αίτημα την επιστροφή του ανατραπέντος προέδρου Μοχάμεντ Μόρσι. (AFP, Reuters μέσω ''Sydney Morning Herald'')

;Πολιτική και εκλογές
*Στο Μεξικό, παραιτείται ο ιδρυτής του κόμματος Κόμμα της Δημοκρατικής Επανάστασης (PRD) Κουατέμοκ Κάρντενας με αφορμή την κρίση έπειτα από την απαγωγή 43 φοιτητών το Σεπτέμβριο. (''El País'')
*Περισσότερα από 80 άτομα συλλαμβάνονται στο Χονγκ Κονγκ μετά τη διάλυση από την αστυνομία ενός καταυλισμού διαδηλωτών στην εμπορική περιοχή του Μονγκ Κοκ. (BBC)

## 27 Νοεμβρίου
;Πόλεμος και επιθέσεις
*Στο Σουδάν έπειτα από συγκρούσεις ανάμεσα σε δύο αντίπαλες ομάδες της φυλής Μεζίρια σκοτώνονται 133 άνθρωποι και άλλοι 100 τραυματίζονται στην πολιτεία Δυτικό Κουρντουφάν. (Euronews)

;Οικονομία
*Τα συνδικάτα στην Ελλάδα κατέρχονται σε γενική απεργία σε ένδειξη διαμαρτυρίας για τα κυβερνητικά μέτρα λιτότητας, παραλύοντας τον τομέα της υγείας, της εκπαίδευσης και των μεταφορών.. (AP μέσω ''Business Standard'')

;Πολιτική και εκλογές
*Το Κοινοβούλιο της Ουκρανίας συνέρχεται για πρώτη φορά μετά τις πρόσφατες εκλογές με τον Αρσένι Γιάτσενιουκ να επιβεβαιώνεται ως πρωθυπουργός. (''Irish Times'')
*Η Γαλλία σημειώνει νέο ρεκόρ ανεργίας με 3,46 εκατ. άτομα χωρίς δουλειά να καταγράφονται το μήνα Οκτώβριο. (Sky News) 
*Περισσότεροι από 700 μετανάστες αποβιβάζονται στην Ιεράπετρα από το φορτηγό πλοίο "Baris", που αγκυροβόλησε σε απόσταση γύρω στο 1 μίλι στα ανοικτά του Κόλπου της Ιεράπετρας. (star.gr)

;Αθλητισμός
*Στο σέρφινγκ, η Αυστραλέζα Στέφανι Γκίλμορ κατακτά τον 6ο παγκόσμιο τίτλο της στις γυναίκες. (''Brisbane Times'')

## 28 Νοεμβρίου
;Πόλεμος και επιθέσεις
*Ένοπλοι πυροδοτούν 3 βόμβες και ανοίγουν πυρ εναντίον προσκυνητών στο κεντρικό τζαμί της πόλης Κάνο στην βορειοανατολική Νιγηρία, με αποτέλεσμα το θάνατο τουλάχιστον 80 ανθρώπων. (AP), (DNA), (Reuters) 

;Διεθνείς σχέσεις
*Ο Πάπας Φραγκίσκος επισκέπτεται την Τουρκία και έχει συναντήσεις με τον πρόεδρο Ταγίπ Ερντογάν και τον Πατριάρχη Βαρθολμαίο. (AFP μέσω ''The Times of India'')

;Νόμος και έγκλημα
*Σε 35 ανέρχεται ο αριθμός των νεκρών από τη μαζική χορήγηση υπερβολικής δόσης φαρμάκων σε τροφίμους φυλακών έπειτα από εξέγερση.
(AP via ''Houston Chronicle'')
*Υποκύπτει στα τραύματά της η Τουγκτσέ Αλμπαϊράκ, μια νεαρή Τούρκισσα και ακτιβίστρια για τα δικαιώματα των κακοποιημένων γυναικών, έπειτα από επίθεση που υπέστη στις 15 Νοεμβρίου.(''The Independent'')

;Πολιτική και εκλογές
*Το Κοινοβούλιο της Φιλανδίας αποφασίζει να επιτρέψει το γάμο ανάμεσα σε άτομα ίδιου φύλου, σηματοδοτώντας την πρώτη φορά στην ιστορία της χώρας που με πρωτοβουλία πολιτών συντάχθηκε νομοθεσία του κράτους. (YLE)
*Γροιλανδικές γενικές εκλογές 2014
**Παρά τις σημαντικές απώλειες που υπέστη, το κυβερνών σοσιαλδημοκρατικό κόμμα Siumut παραμένει το μεγαλύτερο στο κοινοβούλιο, με οριακή πλειοψηφία και δεύτερο το Inuit Ataqatigiit. Οι μεγάλοι νικητές είναι το παραδοσιακό κεντρώο Partii Naleraq με επικεφαλής τον πρώην πρωθυπουργό Χανς Ένοκσεν και οι φιλελεύθεροι σοσιαλιστές Δημοκράτες, ένα κόμμα πολύ δημοφιλές στη νεολαία και στους δανέζικης καταγωγής κατοίκους. (Reuters) , (Qinersineq.gl)
*Στην Αίγυπτο σκοτώνονται 3 αξιωματικοί του στρατού και 2 διαδηλωτές και περισσότεροι από 100 τραυματίζονται στη διάρκεια αντικυβερνητικών διαδηλώσεων. (ABC News)
*Γενικές εκλογές στη Ναμίμπια 2014:
**Το κυβερνών κόμμα αναμένεται να κερδίσει στις γενικές εκλογές που διεξάγονται στη Ναμίμπια. Για πρώτη φορά εφαρμόζεται ηλεκτρονική ψηφοφορία αντί της χρήσης εντύπων ψηφοδελτίων. (al Jazeera)

## 29 Νοεμβρίου

;Πόλεμος και επιθέσεις
*Συλλαμβάνονται και εκτελούνται από τις αρχές στην Κίνα 11 Ουιγούροι τρομοκράτες έπειτα από επίθεση που είχε ως αποτέλεσμα το θάνατο 15 ατόμων και τον τραυματισμό άλλων 14 στην κομητεία Γιαρκάντ. (AFP μέσω Yahoo! News)
*Στη διάρκεια αεροπορικών βομβαρδισμών στο Ιράκ σκοτώνονται 17 ιρακινοί πολίτες σε περιοχές που βρίσκονται υπό τον έλεγχο του Ισλαμικού Κράτους. (Reuters) 
*Τουλάχιστον 40 Κούρδοι και μαχητές του Ισλαμικού Κράτους σκοτώνονται στη διάρκεια συγκρούσεων στην πόλη Κομπάνι της Συρίας.
(CNN)

;Νόμος και έγκλημα
*Δικαστήριο στο Κάιρο αθωώνει τον πρώην πρόεδρο της Αιγύπτου, Χόσνι Μουμπάρακ από τις κατηγορίες για δολοφονίες εκατοντάδων διαδηλωτών στη διάρκεια της επανάστασης του 2011.(AFP via Channel News Asia), (BBC)
*Πυροβολισμός του Μάικλ Μπράουν
**Παραιτείται από τις τάξεις της αστυνομίας του Φέγκισον στις ΗΠΑ ο αξιωματικός Ντάρεν Γουίλσον, αναφορικά με την υπόθεση του θανάτου του Μάικλ Μπράουν.(AP)

;Πολιτική και εκλογές
*Παραιτείται ο πρωθυπουργός της Ταϊβάν Γιανγκ Γι-χούα έπειτα από την ήττα που υπέστη το κυβερνών κόμμα Κουομιντάνγκ στις τοπικές εκλογές. (AFP μέσω ''Khaleej Times'') 
*Διεξάγονται βουλευτικές εκλογές στην πολιτεία Βικτώρια της Αυστραλίας, με νίκη των Εργατικών του Ντάνιελ Άντριους επί του συνασπισμού Φιλελευθέρων και Εθνικού Κόμματος, με ηγέτη τον Ντένις Ναφθάιν. Είναι η πρώτη φορά που μία κυβέρνηση με μία θητεία απώλεσε την εξουσία στην πολιτεία αυτή από το 1955. (BBC) (''The Age'') (News.com.au)  (''Bloomberg News'')
*Η Ένωση για ένα Λαϊκό Κίνημα επανεκλέγει στην ηγεσία της τον πρώην πρόεδρο της Γαλλίας Νικολά Σαρκοζί. (AP)

## 30 Νοεμβρίου
;Πολιτική και εκλογές
*Γενικές εκλογές στην Ουρουγουάη 2014
**Στις κάλπες για ον δεύτερο γύρο των προεδρικών εκλογών προσέρχονται οι ψηφοφόροι στην Ουρουγουάη, όπου αναμένεται να κερδίσει τη νίκη ο πρώην πρόεδρος (και υποψήφιος του Ευρέος Μετώπου) Ταμπαρέ Βάσκες. (BBC)
*Ελβετικό δημοψήφισμα για τη μετανάστευση 2014
** Σε ποσοστό 74% οι ψηφοφόροι στην Ελβετία απορρίπτουν την πρόταση για τη μείωση των μεταναστών από γύρω στα 80.000 σε 16.000 άτομα ετησίως. (BBC) (Al Jazeera)

;Διεθνείς σχέσεις
*Η πρώην γενική κυβερνήτρια του Καναδά, Μικαέλ Ζαν επιλέγεται ως η επόμενη Γενική Γραμματέας του Διεθνούς Οργανισμού Γαλλοφωνίας, αναλαμβάνοντας καθήκοντα την 1η Ιανουαρίου 2015. Είναι η πρώτη γυναίκα που θα υπηρετήσει στην εν λόγω θέση. (CBC)

 11